cyanic-selkie/wikianc huggingface dataset:
इस्लाम
नबी (दूत) और रसूल
सभी मुसलमान ईश्वर द्वारा भेजे गये सभी नबियों की वैधता स्वीकार करते हैं और मुसलमान, मुहम्मद सल्ललाहु अलैही व सल्लम को ईशवर का अन्तिम नबी मानते हैं। अहमदिय्या समुदाय मुहम्मद सल्ललाहु अलैही व सल्लम को अन्तिम नबी नहीं मानता तथापि स्वयं को इस्लाम का अनुयायी कहता है और संयुक्त राष्ट्र द्वारा स्वीकारा भी जाता है। हालाँकि कई इस्लामी राष्ट्रों में उसे मुस्लिम मानना प्रतिबन्धित है। भारत के उच्चतम न्यायालय के अनुसार उनको भारत में मुसलमान माना जाता है।
फ़रिश्ते (देवदूत)
मुसलमान देवदूतों (अरबी में मलाइका/ उर्दु में "फ़रिश्ते") के अस्तित्व को मानते हैं। उनके अनुसार देवदूत स्वयं कोई विवेक नहीं रखते और ईश्वर की आज्ञा का यथारूप पालन ही करते हैं। वह केवल रोशनी से बनीं हुई अमूर्त और निर्दोष आकृतियाँ हैं जो कि न पुरुष हैं न स्त्री, बल्कि मनुष्य से हर दृष्टि से अलग हैं। हालाँकि देवदूत अगणनीय हैं, पर कुछ देवदूत कुरान में प्रभाव रखते हैं:
कयामत (यौम अल-कियामा)
मध्य एशिया के अन्य धर्मों (ईसाई और यहूदी) के समान इस्लाम में भी ब्रह्माण्ड का अन्त प्रलय के दिन द्वारा माना जाता है। इसके अनुसार ईश्वर एक दिन संसार को समाप्त करेगा जिसे इस्लाम में यौम अल-क़ियाम के नाम से जाना जाता है। यह दिन कब आयेगा इसकी सही जानकारी केवल ईश्वर को ही है। इस्लाम के अनुसार सभी मृत लोगों को उस दिन पुनर्जीवित किया जाएगा और अल्लाह के आदेशानुसार अपना जीवन व्यतीत करने वालों को स्वर्ग भेजा जाएगा और उसका आदेश न मनाने वालों को नरक में जलाया जाएगा।
जन्नत (स्वर्ग) और जहन्नम (नर्क)
जन्नत (स्वर्ग) : इस्लाम के अनुसार अल्लाह /ईश्वर ने अपने बन्दों (अल्लाह को मानने वालो) को उनके अच्छे आमाल (कर्मो) का अपने फज़ल व कर्म से बदला और इनाम देने के लिए आखिरत (मौत के बाद वाला जीवन) में जो शानदार मकान तैयार कर रखा है उसका नाम जन्नत है, और उसी को बह्शत भी कहते हैं इनके आलावा इसे स्वर्ग (ˈheavən) भी कहा जाता है। इस्लाम के अतिरिक्त अन्य धर्मो जैसे ईसाई, यहूदी, हिन्दू ,तथा जैन धर्म में भी स्वर्ग को महत्त्व दिया है ।  इस्लाम के अनुसार जो नमाज़ (प्रार्थना) करते हैं, दान करते हैं, नेक काम (पुण्य) करते हैं, कुरान पढ़ते हैं, अल्लाह/ईश्वर में विश्वास रखते हैं, फ़रिश्तो (स्वर्गदूतों), उनकी प्रकट किताबें, पैगम्बर और दूत, रोज़-ए-हश्र (न्याय का दिन) और उसके बाद का जीवन अर्थात् आखेरत, और अपने जीवन में अल्लाह/ईश्वर के आदेश का पालन करें वही लोग जन्नत (स्वर्ग) में जा सकते हैं। इस्लाम में, जन्नत (स्वर्ग) की प्रचुरता और सुन्दरता इतनी अधिक है कि वे मानव  के सांसारिक दिमाग से समझने की क्षमता से परे हैं।
जहन्नम (नर्क) : जन्नत के विपरीत अल्लाह /ईश्वर ने जन्नुम [Arabic جَهَنَّم‎ (jahannam) नरक (narak) (Hinduism), दोज़ख़ (dozax) (Zoroastrianism and Islam) hell ] भी बनाई है। जहन्नुम एक ऐसी भयानक जगह है जिसमें जाने वाले इंसानों को दर्दनाक सजा दी जाएगी। इस्लाम के अतिरिक्त अन्य धर्मो के लोग जैसे ईसाई, यहूदी, हिन्दू ,तथा जैन भी जहन्नुम (नर्क) पर विश्वास करते है । धर्म और लोककथाओं में, जहन्नुम (नरक) जीवन के बाद का एक ऐसा स्थान है जिसमें बुरी आत्माओं को दंडात्मक पीड़ा के अधीन किया जाता है। इस्लाम के अनुसार अल्लाह /ईश्वर उन लोगों को जहन्नुम में डालेगा जो लोग दुनिया में उसके आदेशों का पालन नहीं करते हैं।
इस्लाम के 5 स्तम्भ
1 तौहीद(एक इश्वर) 2 नमाज़ 3 रोज़ा (उपवास) 4 ज़ाक़त(दान करना) 5 हज (तीर्थ यात्रा)
इस्लाम के दो प्रमुख वर्ग हैं, शिया और सुन्नी। दोनों के अपने अपने इस्लामी नियम हैं लेकिन आधारभूत सिद्धान्त मिलते-जुलते हैं। बहुत से सुन्नी, शियाओं को पूर्णत: मुसलमान नहीं मानते। सुन्नी इस्लाम में हर मुसलमान के 5 आवश्यक कर्तव्य होते हैं जिन्हें इस्लाम के 5 स्तम्भ भी कहा जाता है। शिया इस्लाम में थोड़े अलग सिद्धांतों को स्तम्भ कहा जाता है। सुन्नी इस्लाम के 5 स्तंभ हैं:-
1. साक्षी होना (शहादत )- इस का शाब्दिक अर्थ है गवाही देना। इस्लाम में इसका अर्थ में इस अरबी घोषणा से हैः                                                                                                                                                                           इस घोषणा से हर मुसलमान ईश्वर की एकेश्वरवादिता और मुहम्मद सलल्लाहु अलैहि वसल्लम के रसूल होने के अपने विश्वास की गवाही देता है। यह इस्लाम का सबसे प्रमुख सिद्धांत है। हर मुसलमान के लिये अनिवार्य है कि वह इसे स्वीकारे।
2. प्रार्थना (सलात)- इसे फ़ारसी में नमाज़ भी कहते हैं। यह एक प्रकार की प्रार्थना है जो अरबी भाषा में एक विशेष नियम से पढ़ी जाती है। इस्लाम के अनुसार नमाज़ ईश्वर के प्रति मनुष्य की कृतज्ञता दर्शाती है। यह काबा (मक्का) की ओर मुँह कर के पढ़ी जाती है। हर मुसलमान के लिये दिन में 5 बार नमाज़ पढ़ना अनिवार्य है। विवशता और बीमारी की हालत में (शरीयत में आसान नियम बताये गए हैं ) इसे नहीं टाला जा सकता है।
3. व्रत (रमज़ान) (सौम )- इस के अनुसार इस्लामी कैलेंडर के नवें महीने में सभी सक्षम मुसलमानों के लिये सूर्योदय (फजर) से सूर्यास्त (मग़रिब) तक व्रत रखना(भूखा प्यासा रहना)अनिवार्य है। इस व्रत को रोज़ा भी कहते हैं। रोज़े में हर प्रकार का खाना-पीना वर्जित(मना) है। अन्य व्यर्थ कर्मों से भी अपनेआप को दूर रखा जाता है। यौन गतिविधियाँ भी वर्जित हैं। विवशता में रोज़ा रखना आवश्यक नहीं होता। रोज़ा रखने के कई उद्देश्य हैं जिन में से दो प्रमुख उद्देश्य यह हैं कि दुनिया के बाकी आकर्षणों से ध्यान हटा कर ईश्वर से निकटता अनुभव की जाए और दूसरा यह कि निर्धनों, भिखारियों और भूखों की समस्याओं और परेशानियों का ज्ञान हो।
4. दान (ज़कात )- यह एक वार्षिक दान है जो कि हर आर्थिक रूप से सक्षम मुसलमान को निर्धन मुसलमानों में बांटना अनिवार्य है। अधिकतर मुसलमान अपनी वार्षिक आय का 2.5% दान में देते हैं। यह एक धार्मिक कर्तव्य इस लिये है क्योंकि इस्लाम के अनुसार मनुष्य की पूंजी वास्तव में ईश्वर की देन है। और दान देने से जान और माल कि सुरक्षा होती है।
5. तीर्थ यात्रा (हज)- हज उस धार्मिक तीर्थ यात्रा का नाम है जो इस्लामी कैलेण्डर के 12वें महीने में मक्का में जाकर की जाती है। हर समर्पित मुसलमान (जो हज का खर्च‍‍ उठा सकता हो और विवश न हो) के लिये जीवन में एक बार इसे करना अनिवार्य है।
शरीयत और इस्लामी न्यायशास्त्र
मुसलमानों के लिये इस्लाम जीवन के हर पहलू पर अपना प्रभाव रखता है। इस्लामी सिद्धान्त मुसलमानों के घरेलू जीवन, उनके राजनैतिक या आर्थिक जीवन, मुसलमान राज्यों की विदेश निति इत्यादि पर प्रभाव डालते हैं। शरीयत उस समुच्चय नीति को कहते हैं जो इस्लामी कानूनी परम्पराओं और इस्लामी व्यक्तिगत और नैतिक आचरणों पर आधारित होती है। शरीयत की नीति को नींव बना कर न्यायशास्त्र के अध्य्यन को फिक़ह कहते हैं। फिक़ह के मामले में इस्लामी विद्वानों की अलग अलग व्याख्याओं के कारण इस्लाम में न्यायशास्त्र कई भागों में बट गया और कई अलग अलग न्यायशास्त्र से सम्बन्धित विचारधारओं का जन्म हुआ। इन्हें पन्थ कहते हैं। सुन्नी इस्लाम में प्रमुख पन्थ हैं-
अधिकतर मुसलमानों का मानना है कि चारों पन्थ आधारभूत रूप से सही हैं और इनमें जो मतभेद हैं वह न्यायशास्त्र की बारीक व्याख्याओं को लेकर है।
पैगंबर मुहम्मद सल्ललाहु अलैही व सल्लम
पैगंबर मुहम्मद सल्ललाहु अलैही व सल्लम (५७०-६३२) को मक्का की पहाड़ियों में कुरान का ज्ञान 610  के आसपास प्राप्त हुआ। जब उन्होंने उपदेश देना आरंभ किया तब मक्का के समृद्ध लोगों ने इसे अपनी सामाजिक व्यवस्था पर खतरा समझा और उनका विरोध किया। अंत में ६२२ में उन्हें अपने अनुयायीयों के साथ मक्का से [मदीना] के लिए कूच करना पड़ा। इस यात्रा को हिजरी(हिजरत)कहा जाता है और यहीं से इस्लामी कैलेंडर की शुरुआत होती है। मदीना के लोगों की ज़िंदगी आपसी लड़ाईयों से परेशान सी थी और हजरत मुहम्मद सल्ललाहु अलैही व सल्लम साहब के संदेशों ने उन्हें वहाँ बहुत लोकप्रिय बना दिया। मक्का में स्थित काबा को इस्लाम का पवित्र स्थल घोषित कर दिया गया। ६३२ में पैगम्बर मुहम्मद सल्ललाहु अलैही व सल्लम साहब का देहांत हो गया। पर उनकी मृत्यु तक इस्लाम के प्रभाव से अरब के सारे कबीले एक राजनीतिक और सामाजिक सभ्यता का हिस्सा बन गये थे। इस के बाद इस्लाम में खिलाफत का दौर शुरु हुआ।
राशिदून खलीफा और गृहयुद्ध
मुहम्मद के ससुर अबु बक्र सिद्दीक़ मुसलमानों के पहले खलीफा (सरदार) ६३२ में बनाये गये। कई प्रमुख मुसलमानों ने मिल के उनका खलीफा होना स्वीकार किया। सुन्नी मुसलमानों (80-90%) के अनुसार अबु बक्र सिद्दीक की खिलाफ़त के सम्बंध में कोई विवाद नहीं हुआ अपितु सभी ने उन्हे खलिफ़ा स्वीकार कर लिया था, सुन्नी मान्यताओं के अनुसार हजरत मुहम्मद साहब ने स्वयं अपने स्वर्गवास से पूर्व ही अबु बक्र सिद्दीक को अपने स्थान पर इमामत करने सलात (फ़ारसी में "नमाज") पढ़ाने का कार्य भार देकर अबु बक्र सिद्दीक के खलिफ़ा होने का संकेत दे दिया था । सन् ६३२ में मुहम्म्द साहब ने अपने आखिरी हज में ख़ुम्म सरोवर के निकट अपने साथियों को संबोधित किया था। शिया विश्वास के अनुसार इस ख़िताब में उन्होंने अपने दामाद अली को अपना वारिस बनाया था। सुन्नी इस घटना को हजरत अली (अल्०) की प्रशंसा मात्र मानते है और विश्वास रखते हैं कि उन्होंने हज़रत अली को ख़लीफ़ा नियुक्त नहीं किया। इसी बात को लेकर दोनों पक्षों में मतभेद शुरु होता है।
हज के बाद मुहम्मद साहब (स्०) बीमार रहने लगे। उन्होंने सभी बड़े सहाबियों को बुला कर कहा कि मुझे कलम दावात दे दो कि में तुमको एसा नविश्ता लिख दूँ कि तुम भटको नहीं तो उमर ने कहा कि ये हिजयान कह रहे हे और नहीं देने दिया (देखे बुखारी, मुस्लिम)। शिया इतिहास के अनुसार जब पैग़म्बर साहब की मृत्यु का समाचार मिला तो भी ये वापस न आकर सकिफा में सभा करने लगे कि अब क्या करना चाहिये। जिस समय हज़रत मुहम्मद (स्०) की मृत्यु हुई, अली और उनके कुछ और मित्र मुहम्मद साहब (स्०) को दफ़नाने में लगे थे, अबु बक़र मदीना में जाकर ख़िलाफ़त के लिए विमर्श कर रहे थे। मदीना के कई लोग (मुख्यत: बनी ओमैया, बनी असद इत्यादि कबीले) अबु बकर को खलीफा बनाने प‍र सहमत हो गये। ध्यान रहे कि मोहम्मद साहेब एवम अली के कबीले वाले यानि बनी हाशिम अली को ही खलीफा बनाना चाहते थे। पर इस्लाम के अब तक के सबसे बड़े साम्राज्य (उस समय तक संपूर्ण अरबी प्रायद्वीप में फैला) के वारिस के लिए मुसलमानों में एकजुटता नहीं रही। कई लोगों के अनुसार अली, जो मुहम्मद साहब के चचेरे भाई थे और दामाद भी (क्योंकि उन्होंने मुहम्मद साहब की संतान फ़ातिमा से शादी की थी) ही मुहम्मद साहब के असली वारिस थे। परन्तु अबु बक़र पहले खलीफा बनाये गये और उनके मरने के बाद उमर को ख़लीफ़ा बनाया गया। इससे अली (अल्०) के समर्थक लोगों में और भी रोष फैला परन्तु अली मुसलमानों की भलाई के लिये चुप रहे। परन्तु शिया मुस्लिम (10-20%)के अनुसार मुहम्मद के चाचा जाद भाई, अली, जिन का मुसलमान बहुत आदर करते थे ने अबु बक्र को खलीफा मानने से इन्कार कर दिया। लेकिन यह विवाद इस्लाम की तबाही को रोक्ने के लिए वास्तव में हज़रत अली की सूझ बुझ के कारण टल गया अबु बक्र के कार्यकाल में पूर्वी रोमन साम्राज्य और ईरानी साम्राज्य से मुसलमान फौजों की लड़ाई हुई। यह युद्ध मुहम्मद के ज़माने से चली आ रही दुश्मनी का हिस्सा थे। अबु बक्र के बाद उमर बिन खत्ताब को ६३४ में खलीफा बनाया गया। उनके कार्यकाल में इस्लामी साम्राज्य बहुत तेज़ी से फैला और समपूर्ण ईरानी साम्राज्य और दो तिहाई पूर्वी रोमन साम्राज्य पर मुसलमानों ने कबजा कर लिया। पूरे साम्राज्य को विभिन्न प्रदेशों में बाट दिया गया और और हर प्रदेश का एक राज्यपाल नियुक्त कर दिया गया जो की खलीफा का अधीन होता था।
उमर बिन खत्ताब के बाद उसमान बिन अफ्फान ६४४ में खलीफा बने। यह भी मुहम्मद के प्रमुख साथियों में से थे। उसमान बिन अफ्फान पर उनके विरोधियों ने ये आरोप लगाने शुरु किये कि वो पक्षपात से नियुक्तियाँ करते हैं और अली (मुहम्मद साहिब के चाचा जाद भाई) ही खलीफा होने के सही हकदार हैं। तभी मिस्र में विद्रोह की भावना जागने लगी और वहाँ से १००० लोगों का एक सशस्त्र समूह इस्लामी साम्राज्य की राजधानी मदीना आ गया। उस समय तक सभी खलीफा आम लोगों की तरह ही रहते थे। इस लिये यह समूह ६५६ में उसमान की हत्या करने में सफल हो गया। कुछ प्रमुख मुसलमानों ने अब अली को खलीफा स्वीकार कर लिया लेकिन कुछ प्रमुख मुसलमानों का दल अली के खिलाफ भी हो गया। इन मुसलमानों का मानना था की जबतक उसमान के हत्यारों को सज़ा नहीँ मिलती अली का खलीफा बनना सही नहीं है। यह इस्लाम का पहला गृहयुद्ध था। शुरु में इस दल के एक हिस्से की अगुआई आयशा, जो की मुहम्मद की पत्नी थी, कर रही थीं। अली और आश्या की सेनाओं के बीच में जंग हुई जिसे जंग-ए-जमल कहते हैं। इस जंग में अली की सेना विजय हुई। अब सीरिया के राज्यपाल मुआविया ने विद्रोह का बिगुल बजाया। मुआविया उसमान के रिश्तेदार भी थे मुआविया की सेना और अली की सेना के बीच में जंग हुई पर कोई परिणाम नहीं निकला। अली ने साम्राज्य में फैली अशांति पर काबू पाने के लिये राजधानी मदीना से कूफा में (जो अभी ईराक़ में है) पहले ही बदल दी थी। मुआविया की सेनाऐं अब पूरे इस्लामी साम्राज्य में फैल गयीं और जल्द ही कूफा के प्रदेश के सिवाये सारे साम्राज्य पर मुआविया का कब्जा हो गया। तभी एक कट्टरपंथी ने ६६१ में अली की हत्या कर दी।
शिया और सुन्नी वर्गों की नींव
अली के बाद हालांकि मुआविया खलीफा बन गये लेकिन मुसलमानों का एक वर्ग रह गया जिसका मानना था कि मुसलमानों का खलीफा मुहम्मद साहब के परिवार का ही हो सकता है। उनका मानना था कि यह खलीफा (जिसे वह ईमाम भी कहते थे) स्वयँ भगवान के द्वारा आध्यात्मिक मार्गदर्शन पाता है। इनके अनुसार अली पहले ईमाम थे। यह वर्ग शिया वर्ग के नाम से प्रसिद्ध हुआ। बाकी मुसलमान, जो की यह नहीं मानते हैं कि मुहम्मद साहब का परिवारजन ही खलीफा हो सकता है, सुन्नी कहलाये। सुन्नी पहले चारों खलीफाओं को राशिदून खलीफा कहते हैं जिसका अर्थ है सही मार्ग पे चलने वाले खलीफा।
मुआविया के खलीफा बनने के बाद खिलाफत वंशानुगत हो गयी। इससे उमय्यद ख़िलाफ़त का आरंभ हुआ। शिया इतिहास कारों के अनुसार मुआविया क बेटे यज़ीद ने खिलाफत प्राप्त करते ही इस्लाम की नीतिओ के विरुद्ध कार्य करना शुरू कर दिया, उसके कृत्य से धार्मिक मुसलमान असहज स्थिति में आ गए, अब यज़ीद को आयश्यकता थी कि अपनी गलत नीतिओ को ऐसे व्यक्ति से मान्यता दिला दे जिस पर सभी मुस्लमान भरोसा करते हो, इस काम के लिए यज़ीद ने हज़रत मुहम्मद के नवासे, हज़रत अली अलैहिस सलाम और हज़रत मुहम्मद की इकलौती पुत्री फातिमा के पुत्र हज़रत हुसैन से अपनी खिलाफत पर मंजूरी करनी चाही परन्तु हज़रत हुसैन ने उसके इस्लाम की नीतिओ के विरुद्ध कार्य करने के कारण अपनी मंजूरी देने से मना कर दिया, हज़रत हुसैन के मना करने पर यज़ीद की फौजों ने हज़रत हुसैन और उनके ७२ साथियो पर पानी बंद कर दिया और बड़ी ही बेदर्दी के साथ उनका क़त्ल करके उनके घर वालो को बंधक बना लिया,कई सुन्नी इतिहास कारों ने भी अपनी पुस्तकों में यज़ीद को हुसैन के क़त्ल का ज़िम्मेदार माना है परन्तु ये सभी शिया इतिहास कारों से प्रेरित थे या इनके ज्ञान का असल केन्द्र शियाओं की गढी़ गयी बनू उमय्या के विरुद्ध झूठी कहानियां है। सुन्नी मत के बड़े विद्वानों इमाम अहमद बिन हंब्ल, इमाम गंज़ाली वगैरह ने यज़ीद को क़त्ले हुसैन करने का ज़िम्मेदार नहीं माना है। इस जंग में हुसैन को शहादत प्राप्ति हो गयी। शिया लोग १० मुहर्रम के दिन इसी का शोक मनाते हैं।
इस्लाम का स्वर्ण युग (७५०-१२५८)
उम्मयद वंश ७० साल तक सत्ता में रहा और इस दौरान उत्तरी अफ्रीका, दक्षिण यूरोप, सिन्ध और मध्य एशिया के कई हिस्सों पर उनका कब्ज़ा हो गया। उम्मयद वंश के बाद अब्बासी वंश ७५० में सत्ता में आया। शिया और अजमी मुसलमानों ने (वह मुसलमान जो कि अरब नहीं थे) अब्बासियों को उम्मयद वंश के खिलाफ विद्रोह करने में बहुत सहायता की। उम्मयद वंश की एक शाखा दक्षिण स्पेन और कुछ और क्षेत्रों पर सिमट कर रह गयी। केवल एक इस्लामी साम्राज्य की धारणा अब समाप्त होने लगी।
अब्बासियों के राज में इस्लाम का स्वर्ण युग शुरु हुआ। अब्बासी खलीफा ज्ञान को बहुत महत्त्व देते थे। मुस्लिम दुनिया बहुत तेज़ी से विशव में ज्ञान केन्द्र बनने लगी। कई विद्वानों ने प्राचीन युनान, भारत, चीन और फ़ारसी सभय्ताओं की साहित्य, दर्शनशास्र, विज्ञान, गणित इत्यादी से संबंधित पुस्तकों का अध्ययन किया और उनका अरबी में अनुवाद किया। विशेषज्ञों का मानना है कि इस के कारण बहुत बड़ा ज्ञानकोश इतिहास के पन्नों में खोने से रह गया। मुस्लिम विद्वानों ने सिर्फ अनुवाद ही नहीं किया। उन्होंने इन सभी विषयों में अपनी छाप भी छोड़ी।
चिकित्सा विज्ञान में शरीर रचना और रोगों से संबंधित कई नई खोजें भारत हूईं जैसे कि खसरा और चेचक के बीच में जो फर्क है उसे समझा गया। इबने सीना (९८०-१०३७) ने चिकित्सा विज्ञान से संबंधित कई पुस्तकें लिखीं जो कि आगे जा कर आधुनिक चिकित्सा विज्ञान का आधार बनीं। इस लिये इबने सीना को आधुनिक चिकित्सा का पिता भी कहा जाता है। इसी तरह से अल हैथाम को प्रकाशिकी विज्ञान का पिता और अबु मूसा जबीर को रसायन शास्त्र का पिता भी कहा जाता है।  अल ख्वारिज़्मी की किताब किताब-अल-जबर-वल-मुक़ाबला से ही बीजगणित को उसका अंग्रेजी नाम मिला। अल ख्वारिज़्मी को बीजगणित की पिता कहा जाता है।
इस्लामी दर्शनशास्त्र में प्राचीन युनानी सभय्ता के दर्शनशास्र को इस्लामी रंग से विकसित किया गया। इबने सीना ने नवप्लेटोवाद, अरस्तुवाद और इस्लामी धर्मशास्त्र को जोड़ कर सिद्धांतों की एक नई प्रणाली की रचना की। इससे दर्शनशास्र में एक नई लहर पैदा हुई जिसे इबनसीनावाद कहते हैं। इसी तरह इबन रशुद ने अरस्तू के सिद्धांतों को इस्लामी सिद्धांतों से जोड़ कर इबनरशुवाद को जन्म दिया। द्वंद्ववाद की मदद से इस्लामी धर्मशास्त्र का अध्ययन करने की कला को विकसित किया गया। इसे कलाम कहते हैं। मुहम्मद साहब के उद्धरण, गतिविधियां इत्यादि के मतलब खोजना और उनसे कानून बनाना स्वयँ एक विषय बन गया। सुन्नी इस्लाम में इससे विद्वानों के बीच मतभेद हुआ और सुन्नी इस्लाम कानूनी मामलों में ४ हिस्सों में बट गया।
राजनैतिक तौर पर अब्बासी साम्राज्य धीरे धीरे कमज़ोर पड़ता गया। अफ्रीका में कई मुस्लिम प्रदेशों ने ८५० तक अपने आप को लगभग स्वतंत्र कर लिया। ईरान में भी यही हाल हो गया। सिर्फ कहने को यह प्रदेश अब्बासियों के अधीन थे। महमूद ग़ज़नी (९७१-१०३०) ने अपने आप को तो सुल्तान भी घोषित कर दिया। सल्जूक तुरकों ने अब्बासियों की सेना शक्ति नष्ट करने में अहम भूमिका निभाई। उन्होंने मध्य एशिया और ईरान के कई प्रदेशों पर राज किया। हालांकि यह सभी राज्य आपस में युद्ध भी करते थे पर एक ही इस्लामी संस्कृति होने के कारण आम लोगों में बुनियादी संपर्क अभी भी नहीं टूटा था। इस का कृषिविज्ञान पर बहुत असर पड़ा। कई फसलों को नई जगह ले जाकर बोया गया। यह मुस्लिम कृषि क्रांति कहलाती है।
विभिन्न मुस्लिम साम्राज्यों की रचना और इस्लाम
फातिमिद वंश (९०९-११७१) जो कि शिया था ने उत्तरी अफ्रीका के कुछ हिस्सों पर कब्ज़ा कर के अपनी स्वतंत्र खिलाफत की स्थापना की। (हालांकि इस खिलाफत को अधिकतम मुसल्मान आज अवैध मानते हैं।) मिस्र में गुलाम सैनिकों से बने ममलूक वंश ने १२५० में सत्ता हासिल कर ली। मंगोलों ने जब १२५८ में अब्बासियों को बग़दाद में हरा दिया तब अब्बासी खलीफा एक नाम निहाद हस्ती की तरह मिस्र के ममलूक साम्राज्य की शरण में चले गये। एशिया में मंगोलों ने कई साम्राज्यों पर कब्ज़ा कर लिया और बोद्ध धर्म छोड़ कर इस्लाम कबूल कर लिया। मुस्लिम साम्राज्यों और इसाईयों के बीच में भी अब टकराव बढ़ने लगा। अय्यूबिद वंश के सलादीन ने ११८७ में येरुशलाईम को, जो पहली सलेबी जंग (१०९६-१०९९) में इसाईयों के पास आ गया था, वापस जीत लिया। १३वीं और १४वीं सदी से उस्मानी साम्राज्य(१२९९-१९२४) का असर बढ़ने लगा। उसने दक्षिणी और पूर्वी यूरोप के कई प्रदेशों को और उत्तरी अफ्रीका को अपना अधीन कर लिया। खिलाफत अब वैध रूप से उस्मानी वंश की होने लगी। ईरान में शिया सफवी वंश(१५०१-१७२२) और भारत में दिल्ली सुल्तानों (१२०६-१५२७) और बाद में मुग़ल साम्राज्य(१५२६-१८५७) की हुकूमत हो गयी।
नवीं सदी से ही इस्लाम में अब एक धार्मिक रहस्यवाद की भावना का विकास होने लगा था जिसे सूफी मत कहते हैं। ग़ज़ाली (१०५८-११११) ने सूफी मत के पष में और दर्शनशास्त्र की निरर्थकता के बारे में कुछ ऐसे तर्क दिये थे कि दर्शनशास्त्र का ज़ोर कम होने लगा। सूफी काव्यात्मकता की प्रणाली का अब जन्म हुआ। रूमी (१२०७-१२७३) की मसनवी इस का प्रमुख उदाहरण है। सूफियों के कारण कई मुसलमान धर्म की ओर वापस आकर्षित होने लगे। अन्य धर्मों के कई लोगों ने भी इस्लाम कबूल कर लिया। भारत और इंडोनेशिया में सूफियों का बहुत प्रभाव हुआ। मोइनुद्दीन चिश्ती, बाबा फरीद, निज़ामुदीन जैसे भारतीय सूफी संत इसी कड़ी का हिस्सा थे।
१९२४ में तुर्की के पहले प्रथम विश्वयुद्ध में हार के बाद उस्मानी साम्राज्य समाप्त हो गया और खिलाफत का अंत हो गया। मुसल्मानों के अन्य देशों में प्रवास के कारण युरोप और अमरीका में भी इस्लाम फैल गया है। अरब दैशों में तेल के उत्पादन के कारण उनकी अर्थव्यवस्था बहुत तेज़ी से सुधर गयी। १९वीं और २०वीं सदी में इस्लाम में कई पुनर्जागरण आंदोलन हुए। इन में से सलफ़ी और देवबन्दी मुख्य हैं। एक पश्चिम विरोधी भावना का भी विकास हुआ जिससे कुछ मुसलमान कट्टरपंथ की तरफ आकर्षित होने लगे।
जनसांख्यिकी
विश्व में आज लगभग 1.9 अरब (या फिर 190 करोड़) से 2.0 अरब (200 करोड़) मुसलमान हैं। इन्में से लगभग 85% सुन्नी और लगभग 15% शिया हैं। सुन्नी और शिया के अतिरिक्त इस्लाम में कुछ अन्य वर्ग भी हैं परन्तु इन का प्रभाव बहुत कम है। सबसे अधिक मुसलमान दक्षिण पूर्व एशिया और दक्षिण एशिया के देशों में रहते हैं। मध्य पूर्व, अफ़्रीका और यूरोप में भी मुसलमानों के बहुत समुदाय रहते हैं। विश्व में लगभग 56 देश ऐसे हैं जहां मुसलमान बहुमत में हैं। विश्व में कई देश ऐसे भी हैं जहां की मुसलमान जनसंख्या के बारे में कोई विश्वसनीय जानकारी उपलब्ध नहीं है।
पारिवारिक और सामाजिक जीवन
मुसलमानों का पारिवारिक और सामाजिक जीवन इस्लामी कानूनों और इस्लामी प्रथाओं से प्रभावित होता है। विवाह एक प्रकार का कानूनी और सामाजिक अनुबंध होता है जिसकी वैधता केवल पुरुष और स्त्री की मर्ज़ी और २ गवाहों से निर्धारित होती है (शिया वर्ग में केवल १ गवाह चाहिए होता है)। इस्लामी कानून स्त्रियों और पुरुषों को विरासत में आधा हिस्सा देता है। स्त्रियों का हिस्सा पुरुषों की तुलना में आधा होता है।
इस्लाम के दो महत्वपूर्ण त्यौहार ईद उल फितर और ईद-उल-अज़्हा हैं। रमज़ान का महीना (जो कि इस्लामी कैलेण्डर का नवाँ महीना होता है) बहुत पवित्र समझा जाता है। अपनी इस्लामी पहचान दिखाने के लिये मुसलमान अपने बच्चों का नाम अक्सर अरबी भाषा से लेते हैं। इसी कारण वह दाढ़ी भी रखते हैं। इस्लाम में कपड़े पहनते समय लज्जा रखने पर बहुत ज़ोर दिया गया है। इसलिये अधिकतर स्त्रियाँ बुर्का पहनती हैं और कुछ स्त्रियाँ नकाब भी पहनती हैं।
अन्य पन्थ
अन्य पन्थ से इस्लाम का सम्पर्क समय और परिस्थितियों से प्रभावित रहा है। यह सम्पर्क मुहम्मद सलल्लाहु अलैहि वसल्लम के समय से ही शुरु हो गया था। उस समय इस्लाम के अलावा अरब में 3 परम्पराओं के मानने वाले थे। एक तो अरब का पुराना पन्थ (जो अब लुप्त हो चुका है) था जिसकी वैधता इस्लाम ने नहीं स्वीकार की। इसका कारण था कि वह पन्थ ईश्वर की एकता को नहीं मानता था। जो कि इस्लाम के मूल सिद्धान्तों के विरुद्ध था। ईसाई  पन्थ और यहूदी पन्थ को इस्लाम ने वैध तो स्वीकार कर लिया पर इस्लाम के अनुसार इन मज़हब के अनुयायीयों  ने इनमें बदलाव कर दिये थे। मुहम्म्द सलल्लाहु अलैहि वसल्लम ने अपने मक्का से मदीना पहुँचने के बाद वहाँ के यहूदियों के साथ एक सन्धि करी जिसमें यहूदियों की धार्मिक और सांस्कृतिक स्वायत्तता को स्वीकारा गया। अरब बहुदेववादियों के साथ भी एक सन्धि हुई जिसे हुदैबा की सुलह कहते हैं।
रामतीर्थं (कर्नूलु)
रामतीर्थं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
टी९ (पूर्वानुमानी पाठ)
टी९ (T9), 3×4 अंकीय-कीपैड से युक्त छोटे मोबाइलों एवं अन्य युक्तियों पर पाठ लिखने की एक पूर्वानुमानी तकनीक है। इसका विकास मूलतः टेजिक कम्युनिकेशन्स ने किया था। इसकी मुख्य विशेषता यह है कि एक ही कुंजी को दबाकर तीन-चार या इससे भी अधिक वर्ण लिखे जा सकते हैं।
साउथ एक्सटेंशन
साउथ एक्सटेंशन दक्षिण दिल्ली, भारत का एक पड़ोस है। इसे एक प्रमुख खरीदारी गंतव्य के रूप में भी वर्णित किया गया है। अखिल भारतीय आयुर्विज्ञान संस्थान के ठीक पूर्व में रिंग रोड, दिल्ली पर स्थित है। कॉलोनी को दो भागों में बांटा गया है - साउथ एक्सटेंशन I और साउथ एक्सटेंशन II। साउथ एक्सटेंशन पार्ट 1 में इसकी लगभग 50,000 लोगों की आबादी है और साउथ एक्सटेंशन पार्ट 2 में 27,000 लोग हैं।
मेट्रो के तीसरे चरण के विस्तार के हिस्से के रूप में दिल्ली मेट्रो स्टेशन ने 6 अगस्त 2018 से वाणिज्यिक परिचालन शुरू कर दिया है।
विवरण
रिंग रोड पर स्थित, साउथ एक्सटेंशन (स्थानीय लोगों को "साउथ एक्स" के रूप में जाना जाता है) दक्षिण दिल्ली में एक विशाल पड़ोस है और इसे दो भागों में विभाजित किया गया है: साउथ एक्सटेंशन - पार्ट I और साउथ एक्सटेंशन - पार्ट II। साउथ एक्सटेंशन को दिल्ली के सबसे महंगे बाजारों में से एक माना जाता है। कनॉट प्लेस और खान मार्केट के साथ, साउथ एक्सटेंशन अमीरों और अभिजात वर्ग की खरीदारी की इच्छाओं को पूरा करने के लिए जाना जाता है। जबकि प्लॉट की दरें औसतन रु. 63,169.22/वर्गफुट पड़ोस को दिल्ली के सबसे महंगे आवासीय क्षेत्रों में से एक बनाते हैं, औसतन 700 रुपये/वर्गफुट पर किराये की दरें, साउथ एक्सटेंशन को भारत में 5वीं सबसे महंगी वाणिज्यिक अचल संपत्ति बनाती हैं। बाजार को मान्यवर, नल्ली, तनिष्क, कपूर वॉच कंपनी आदि जैसे शोरूम के साथ एक उच्च अंत विवाह खरीदारी गंतव्य के रूप में जाना जाता है। उल्लेखनीय खाने के जोड़ों में बंगाली मिठाई की दुकान और कई अच्छे बीस्पोक टेलरिंग शोरूम जैसे इकबाल ब्रोस साउथ एक्स, टॉप-नोच, आदि शामिल हैं। फिटनेस के प्रति उत्साही लोगों के लिए, बाजार फिटनेस फर्स्ट और एनीटाइम फिटनेस जैसी प्रमुख जिम श्रृंखलाओं का दावा करता है।
ऐतिहासिक स्थल
सामने की ओर जटिल नक्काशी की गई है, जबकि केंद्र निचे की तीन पंक्तियों से घिरा हुआ है। प्रत्येक पंक्ति में केंद्रीय आला अन्य दो से बड़ा है। यह एक विशिष्ट लोधी-युग के मकबरे की तरह दिखता है जिसके शीर्ष पर छत्र प्रकार की संरचनाओं से ढके कोनों पर अष्टकोणीय बुर्ज हैं। आंतरिक सज्जा कभी जटिल रूप से तैयार की जाती थी, लेकिन अब वे कुछ खराब दिखती हैं। संरचना चारों कोनों पर चार विशाल स्तंभों द्वारा समर्थित है।
तैडी-लंगूर पल्ला-४, यमकेश्वर तहसील
तैडी-लंगूर पल्ला-४, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
बाबूलाल श्रीवास्‍तव
बाबूलाल श्रीवास्‍तव,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के प्रतापगढ़ जिले के 118 - प्रतापगढ़ (दक्षिण) विधान सभा निर्वाचन क्षेत्र से भारतीय जनसंघ पार्टी की ओर से चुनाव में भाग लिया।
कास्त्रो एल्वेस
अन्तोनिऊ फ़्रेडरिक दी कास्त्रो एल्वेस (पुर्तगाली: Antônio Frederico de Castro Alves, 14 मार्च 1847 – 06 जुलाई 1871, ब्राजीली साम्राज्य के बाहिया राज्य के कुर्रालिन्हो ज़िले में जन्म) प्रसिद्ध ब्राजीली रोमाण्टिक कवि हैं, जो अपनी उन्मादी कविताओं के लिए साहित्य जगत में जाने गए। ब्राजीली साहित्य में रोमाण्टिसिज्म (1850-1880) के दौर में उसका एक उपभाग था — कॉण्डोरिज्म साहित्यिक आन्दोलन। कॉण्डोरिज्म के सबसे प्रसिद्ध कवियों में से एक थे — कास्त्रो एल्वेस। कॉण्डोरिज्म शब्द कॉण्डर से बना है और कॉण्डर एक ऐसे बाजपक्षी को कहा जाता है, जो आकाश की सुदूर ऊँचाइयों में अकेले उड़ान भरता है और जिसकी नज़र इतनी तेज़ होती है कि वह बहुत दूर स्थित नन्ही चीज़ों को भी बड़ी आसानी से देख लेता है। कॉण्डोरिज्म साहित्यिक आन्दोलन में शामिल कवियों का मानना था कि उनके पास भी कॉण्डोर पक्षी की ये क्षमताएँ हैं और वे अपनी इन क्षमताओं का उपयोग जनता को न्याय और स्वतन्त्रता पाने के लिए शिक्षित करने में करते हैं। विक्टर ह्यूगो भी कॉण्डोरवादी लेखक थे, इसलिए कभी-कभी कॉण्डोरिज्म को ह्यूगोरिज्म भी कहा जाता है। कास्त्रो एल्विस को अपनी जोशीली और उन्मादी रचनाओं की वजह से ’ग़ुलामों का कवि’ की उपाधि देकर सम्मानित किया गया था। वे ब्राजीली साहित्य अकादमी के सातवें अध्यक्ष बने थे।
जीवन परिचय
कास्त्रो एल्वेस का जन्म कुर्रालिन्हो ज़िले के मुख्यालय कुर्रालिन्हो नगर में हुआ था। बाद में सन 1900 में कास्त्रो एल्विस के सम्मान में कुर्रालिन्हो नगर का नाम बदलकर कास्त्रो एल्विस रख दिया गया। आज यह नगर ब्राजील के बाहिया प्रदेश का एक प्रमुख नगर है। कास्त्रु अलविस के पिता अन्तोनिओ जोसे एल्विस चिकित्सक थे और माँ क्लेली ब्राजीलीआ दे सिल्वा कास्त्रो गृहिणी थीं। 1859 में जब कास्त्रो एल्विस सिर्फ़ 12 साल के थे, उनकी माँ का देहान्त हो गया। 1862 में स्कूल की शिक्षा समाप्त करके कास्त्रो एल्विस ने रेसिफ़ी विश्वविद्यालय के विधि संकाय (लॉ फ़ैकल्टी) में दाख़िला लेने की कोशिश की, लेकिन रेखागणित (ज्यामैट्री) की प्रवेश परीक्षा में असफल हो गए। 1864 में विश्वविद्यालय का छात्र बनने का उनका तीसरा प्रयास सफल रहा। इसी दौरान उन्होंने अपनी पहली कविता "Os Escravos" (गुलाम) लिखी। इसके तुरन्त बाद ही कास्त्रो एल्विस ने एक और कविता "A Cachoeira de Paulo Afonso" (पाउलो अफ़ोन्सो का झरना) लिखी। ये दोनों ही कविताएँ जल्दी ही तत्कालीन ब्राजीली युवावर्ग के बीच बेहद लोकप्रिय हो गईं। कास्त्रो एल्विस का व्यक्तित्त्व भी बेहद लुभावना और आकर्षक था। वे जीवन्त आँखों वाले ऊँचे क़द के सुडौल शरीर वाले ऐसे युवक थे, जिसके लम्बे-लम्बे बाल थे और जिसकी आवाज़ बेहद प्रभावशाली और गम्भीर थी।
11 नवम्बर 1868 के दिन वे शिकार खेलने गए थे, तभी एक गोली भटककर उनके बाएँ पैर में आ लगी और वे बुरी तरह से घायल हो गए। घाव में गैंगरीन हो जाने के कारण बाद में उन्हें अपना बायाँ पैर कटवाना पड़ा। लेकिन उन्होंने हिम्मत नहीं हारी और लकड़ी का नक़ली पैर लगवा लिया। इस तरह वे छड़ी के सहारे घूम-फिर सकते थे। 1869 में सान पाउलो में उन्हें तपेदिक हो गई। 1870 का पूरा साल उन्होंने बाहिया में ही गुज़ारा और वे तपेदिक का इलाज कराते रहे। इसी दौरान उन्होंने "Espumas flutuantes" (तैरता हुआ झाग) नामक अपना कविता-संग्रह तैयार करके उसे प्रकाशित कराया। यह कास्त्रो एल्वेस की अकेली ऐसी कृति है, जो उनके जीवनकाल में प्रकाशित हुई। उनकी बाक़ी सभी किताबें उनके अवसान के बाद ही प्रकाशित हुईं।
उनकी कविता को आलोचक मानवतावादी कविता मानते हैं, जो सामाजिक विषयों पर केन्द्रित रही। वे सारा जीवन दासप्रथा के ख़िलाफ़ लड़ते रहे। उनकी ज़्यादातर कविताएँ मनुष्य द्वारा मनुष्य की ख़रीद-फ़रोख़्त और मानव को गुलाम बनाकर रखने की प्रवृत्ति के ख़िलाफ़ हैं। उनके द्वारा चलाए गए ग़ुलामी उन्मूलन आन्दोलन के परिणामस्वरूप ही 1871 में ब्राजील में दासप्रथा और बाल-दासप्रथा के ख़िलाफ़ कानून बना। उन्होंने ऐतिहासिक विषयों पर भी क़लम चलाई। वे पहले ब्राजीली साहित्य अकादमी के सदस्य बने और फिर उन्हें उसका सातवाँ अध्यक्ष चुना गया। लेकिन तपेदिक का ज़ोर बढ़ता गया और 06 जुलाई 1871 को 24 वर्ष की छोटी-सी उम्र में उनका देहान्त हो गया।
उनके देहान्त के बाद उनकी लोकप्रियता बड़ी तेज़ी से बढ़ी। सन 1900 में उनके जन्मनगर कुर्रालिन्हो का नाम बदलकर कास्त्रो एल्विस रख दिया गया। उनके बारे में बहुत-सी किताबें लिखी जा चुकई हैं। उनपर बहुत से शोध किए जा चुके हैं। पुर्तगाली भाषा में उनके ऊपर दो फ़िल्में भी बनाई जा चुकी हैं, जिनके नाम हैं — ’Vendaval Maravilhoso’ (1949) यानी शानदार आन्धी और ’Castro Alves - Retrato Falado do Poeta’ (1999) यानी कास्त्रो एल्वेस - कवि की वाच्य छवि ('Castro Alves - Spoken Portrait of the Poet' (1999)। उन्हें ब्राजील का महानतम कवि माना जाता है।
इन्हें भी देखें
https://web.archive.org/web/20170209055245/http://www.imdb.com/title/tt0042018/
https://archive.today/20160723221822/http://caliban.com.br/filmografia_/castro-alves-retrato-falado-do-poeta/
सन्दर्भ
https://web.archive.org/web/20190516235919/http://www.portalsaofrancisco.com.br/obras-literarias/poesias-e-poemas-castro-alves
https://web.archive.org/web/20190402011906/https://en.wikipedia.org/wiki/Castro_Alves
कुन्द्रि सारंगपुर गाँव, अमृतपुर (फर्रुखाबाद)
कुन्द्रि सारंगपुर अमृतपुर, फर्रुखाबाद, उत्तर प्रदेश स्थित एक गाँव है।
भगौती, अल्मोडा तहसील
भगौती, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
तट्टयिल
तट्टयिल (Thattayil) भारत के केरल राज्य के पतनमतिट्टा ज़िले में स्थित एक गाँव है। भारत का राष्ट्रीय राजमार्ग १८३ए यहाँ से गुज़रता है।
बिंदेश्वरी दुबे
व्यक्तिगत जीवन
बिन्देश्वरी दूबे का जन्म बिहार के भोजपुर जिले के 'महुआँव' नामक ग्राम में 'दूबे टोला' के एक साधारण कृषक परिवार में हुआ था। इनके माता-पिता, जानकी देवी एवं शिव नरेश दूबे थे। चार भाईयों के बीच यह दूसरे स्थान पर थे। अन्य तीन राजेन्द्र दूबे, नर्भदेश्वर दूबे एवं पद्म देव दूबे थे। संत माईकल विद्दालय, पटना में मेट्रिक एवं साइंस कॉलेज, पटना में इंटर करने के बाद इन्हें बिहार कॉलेज ऑफ़ इंजीनियरिंग (अभी का एन•आई•टी, पटना) में दाखिला मिला। इन्होंने अंतिम साल में इंजिनियरिंग की पढ़ाई छोड़ दी और भारतीय स्वतंत्रता आंदोलन में शामिल हो गए।
भारतीय राष्ट्रीय कांग्रेस
दूबे दो दशक से ज़्यादा समय तक जिला हजारीबाग के कांग्रेस कमीटी में रहे। उस समय के हज़ारीबाग जिले में अभी के हज़ारीबाग के अलावे, गिरिडीह, बोकारो, रामगढ़, कोडरमा और चतरा जिला भी शामिल था। १९४० और ५० के दशक में कमीटी के उपाध्यक्ष और महा सचिव रहने के बाद दूबे १९५८ से ७० तक अध्यक्ष भी रहे। २५ सितम्बर १९८४ को इंदिरा गांधी ने राम शरण सिंह को हटाकर बिन्देश्वरी दूबे को बिहार प्रदेश कांग्रेस कमीटी का अध्यक्ष बनाया था।
विधान सभा
१९४०-५० के दशक में दक्षिण बिहार (अभी का झारखंड) में पद्मा महाराज कामख्या नारायण सिंह और उनकी पार्टी प्रजातांत्रिक सोसियलिस्ट पार्टी (पी•एस•पी•) का बड़ा दबदबा था। १९५१ में हुए पहले बिहार विधानसभा चुनाव में वे खुद पाँच सीटों से चुनाव लड़े और पाँचों से जीते भी थे, जिसमें से एक 'पेटरवार' सीट भी थी। वहाँ से उन्होंने कांग्रेस के काशीश्वर प्रसाद चौबे को हराया था। पाँच सीटों से विधायक निर्वाचित होने के कारण उन्हें चार सीटों से इस्तीफ़ा देना पड़ा। छोड़ी हुई चार सीटों में एक 'पेटरवार' भी थी। इसी बीच 'पेटरवार' सीट का नाम बदल कर 'जरीडीह पेटरवार' रख दिया गया। १९५२ में हुए 'बाई एलेक्शन' में कांग्रेस ने ३१ वर्षीय बिन्देश्वरी दूबे को स्वतंत्रता सेनानी और दिग्गज मजदूर नेता होने के नाते जरीडीह-पेटरवार से टिकट दिया गया। मिला। युवा दूबे ने पी•एस•पी• के अपने निकटतम् प्रतिद्वन्दी को परास्त कर दिया। पर १९५७ के अगले चुनाव के पहले परीसीमन् में जरीडीह-पेटरवार अब बेरमो हो गया और दूबे बहुत मामूली अन्तर से यह चुनाव राजा के संबन्धी पी•एस•पी• उम्मीदवार ठाकुर ब्रजेश्वर प्रसाद सिंह से हार गए। फिर दूबे ने बेरमो से ही १९६२ के चुनाव में ठाकुर ब्रजेश्वर प्रसाद सिंह को हराया, १९६७ में एन• पी• सिंह को, १९६९ में जमुना सिंह तथा १९७२ में रामदास सिंह को हराया। इमरजेंसी की वजह से कांग्रेस विरोधी लहर में १९७७ का चूनाव वह मिथिलेश सिन्हा से हार गए। १९८४ में बिहार प्रदेश कांग्रेस कमीटी का अध्यक्ष बनने के बाद १९८५ के चुनाव उन्होंने अपने गृह क्षेत्र शाहपुर से लड़ा और शिवानंद तिवारी जैसे नेताओं को हराकर भारी अंतर से जीता।
शिक्षा तथा विज्ञान एवं प्रौद्योगिकी मंत्री
श्रमिक नेता होने के कारण दूबे को अक्सर अपनी पार्टी की सरकार से ही लड़ने की वजह से उनका कोपभाजन भी बनना पड़ता था। इसी कारण उनके समकक्ष नेताओं को ज़्यादा तरजीह दी जाती थी। पर अंतत:, पाँचवीं बार विधायक बनने के बाद, २८ मई १९७३ को बिहार के तत्कालीन मुख्य मंत्री केदार पांडे ने उन्हें अपने कैबिनेट में शिक्षा तथा विज्ञान एवं प्रौद्योगिकी मंत्री बनाया। पर अपनी ही पार्टी के नेताओं के विरोध के कारण कुछ दिन बाद ही पांडे की सरकार गिर गई और दूबे भी २४ जून १९७३ तक ही शिक्षा मंत्री के पद पर काबिज़ रह पाए। इसी दौरान दूबे ने मुख्यमंत्री के आदेश लेकर बिहार के विश्वविद्यालयों के शाषण प्रबंधन को हटाकर आई•ए•एस• रैंक के अधिकारियों को वाईस चांसलर बनवाया था जिससे उनकी बड़ी तारीफ़ हुई थी। इतने कम दिनों में ही उन्होंने शिक्षा के क्षेत्र में सुधार लाने के लिए, खासकर बोर्ड परीक्षाओं में नकल पर नकेल कसने के लिए जो आधारशिला तैयार की उसका सुखद परिणाम बाद में देखने में आया।
परिवहन मंत्री
केदार पांडे की सरकार गिरने के बाद २ जुलाई १९७३ को अब्दुल गफूर बिहार के मुख्य मंत्री बनाए गए। कुछ दिनों के बाद अब्दुल गफूर ने २५ सितम्बर १९७३ को शत्रुघ्न शरण सिंह को हटाकर दूबे को परिवहन मंत्री बनाया। इस पद पर वह १८ अप्रेल १९७४ तक काबिज़ रहे। इस कार्यकाल में दूबे ने ट्रान्सपोर्टरों से वसूले जाने वाले रंगदारी टैक्स एवं ओवरलोडिंग पर रोक लगाने जैसे कई उल्लेखनीय कार्य किए थे।
स्वास्थ एवं परिवार कल्याण मंत्री
११ अप्रेल १९७५ को जगन्नाथ मिश्र को बिहार का नया मुख्य मंत्री बनाया गया था। इसी दिन बिन्देश्वरी दूबे ने स्वास्थ्य एवं परिवार कल्याण मंत्री के रूप में शपथ ग्रहण किया। स्वास्थ्य मंत्री के रूप में दूबे ने पटना मेडिकल कॉलेज एवं अस्पताल (पी•एम•सी•एच) में बिहार का पहला आई सी यू बनवाया। दूबे ने इस दौरान सरकारी डॉक्टरों की प्राईवेट प्रैक्टिस बन्द कराई जिससे डॉक्टर उनसे इस कदर नाराज़ हो गए कि १९७७ के अगले विधानसभा चुनाव में उनको हराने के लिए धनबल सहित सशरीर उनके विधानसभा क्षेत्र बेरमो में कैम्प कर गए थे। दूबे ने अपने कार्यकाल में राज्य के हर प्रखंड में रेफ़रल हॉस्पिटल बनवाए ताकि ग्रामीणों को छोटे-मोटे इलाज के लिए शहर न जाना पड़े। इमरजेंसी के दौरान परिवार नियोजन कार्यक्रम के तहत ऐसे जिन लोगों की गलती से नसबंदी हो गई थी जिनकी कोई औलाद नहीं थी उनको मुआवज़ा देने की ९ नवंबर १९७६ को दूबे ने घोषणा की थी।
वित्त मंत्री
मुख्य मंत्री के कार्यकाल के दौरान दूबे मार्च १९८५ से फ़रवरी १९८८ तक वित्त मंत्री भी थे।
मुख्य मंत्री
पं• बिन्देश्वरी दूबे १२ मार्च १९८५ से १३ फ़रवरी १९८८ तक बिहार के मुख्यमंत्री रहे। जिस समय उन्होंने बिहार के मुख्यमंत्री का कार्यभार अंगीकृत किया था, उस समय बिहार देश के सर्वाधिक पिछड़े राज्यों में एक था। बिन्देश्वरी दूबे का नाम कृष्ण सिंह एवं नितीश कुमार के साथ बिहार के 'टॉप ३' मुख्य मंत्रियों में लिया जाता है।
कीर्तिमान
दूबे सरकार ने १९८५-८८ के लगभग तीन साल के अपने छोटे से कार्यकाल के दौरान अनेकों कीर्तिमान बनाए जो न सिर्फ़ अपने समय तक सर्वोच्च रहे बल्कि कुछ तो आगे के बीसों साल तक तोड़ा न जा सका और कुछ तो आज तक के सर्वोच्च हैं। ये कुछ कीर्तिमान कुछ इस प्रकार हैं:
मंत्रीमंडल
काबीना मंत्री
राज्य मंत्री (स्वतंत्र प्रभार)
राज्य मंत्री
उप मंत्री
अधिकारी
लोक सभा
बिन्देश्वरी दूबे बिहार के गिरीडीह क्षेत्र से १९८० में सातवीं लोक सभा चुनाव रामदास सिंह, विनोद बिहारी महतो, चपलेंदु भट्टाचार्य जैसे राजनैतिक दिग्गजों को पटखनी देकर जीते थे।
राज्य सभा
दूबे ३ अप्रेल १९८८ से २० जनवरी १९९३ तक आजीवन राज्य सभा के सदस्य रहे।
कानून एवं न्याय मंत्री
१४ जनवरी १९८८ की सुबह बिहार के मुख्य मंत्री पद से इस्तीफ़ा देते ही कुछ ही देर में उन्हें केन्द्रीय कानून एवं न्याय का काबीना मंत्री घोषित कर दिया गया। वह इस पद पर २६ जून १९८८ तक रहे। कानून मंत्री रहते हुए दूबे ने कई उल्लेखनीय काम किए।
श्रम एवं रोजगार मंत्री
कानून एवं न्याय मंत्री बिन्देश्वरी दूबे के आग्रह पर तत्कालीन प्रधान मंत्री राजीव गाँधी ने उन्हें २६ जून १९८८ को केन्द्रीय श्रम एवं रोजगार मंत्री बनाया। वह इस पद पर १ दिसम्बर १९८९ तक काबिज़ रहे। वी•वी• गिरी के अलावे किसी मजदूर नेता को पहली बार श्रम मंत्री बनाया गया था। श्रम मंत्री रहते हुए दूबे ने मजदूर हित में लेबर लॉ में कई संशोधन किये जो आज भी मील के पत्थर हैं।
श्रमिक आंदोलन
बिन्देश्वरी दूबे ने स्वतंत्रता आंदोलन के ही दौरान १९४४ में जेल से छूटने के बाद अपनी आजीविका के लिए दक्षिण बिहार के बेरमो में चंचनी और थापर जैसी कोलियरियों में नौकरी कर ली। वे कोलियरियों में मजदूरों के शोषण के खिलाफ आवाज़ प्रबंधन के समक्ष उठाने लगे। कुछ समय के पश्चात् उन्होंने अपनी नौकरी छोड़ दी। सर्वप्रथम् उन्होंने ट्रेड यूनियन ऐक्टिविटी एक ब्रिटिश मैनेजर द्वारा चलाई जा रही 'सर लिन्सन पैकिन्सन ऐन्ड कं.' से शुरु की। तत्पश्चात बिन्देश्वरी सिंह ने उन्हें कोलियरी मजदूर संघ की ढोरी शाखा का उपाध्यक्ष नियुक्त किया। १९५१ में उन्हें इंटक से संबद्ध कोलियरी मजदूर संघ का राष्ट्रीय संगठन मंत्री बनाया गया।
राष्ट्रीय मजदूर कांग्रेस (इंटक)
मई १९८४ में धनबाद में हुए कांग्रेस पार्टी से संबद्ध राष्ट्रीय मजदूर कांग्रेस (इंटक) के अधिवेशन में पं• बिन्देश्वरी दूबे को सर्वसम्मति से इंटक का राष्ट्रीय अध्यक्ष चुना गया था। अधिवेशन का उद्घाटन तत्कालीन् प्रधानमंत्री श्रीमती इंदिरा गांधी ने किया था। मार्च १९८५ में बिहार के मुख्यमंत्री बनने के बाद दूबे ने इंटक के राष्ट्रीय अध्यक्ष पद से इस्तीफ़ा दे दिया था तथा उनके उत्तराधिकारी गोपाला रामानूजम बने थे। प्रदेश इंटक के अध्यक्ष पद पर दूबे १९७५ से अंतिम साँस तक काबिज रहे। इसके अलावा इंटक से संबद्ध इंडियन नेश्नल माईनवर्कर्स फ़ेडेरेशन, राष्ट्रीय कोलियरी मजदूर संघ, इंडियन एलेक्ट्रिसिटी वर्कर्स फ़ेडेरेशन, माईन्स वर्कर्स एकाडेमी, एच•एस•सी•एल• वर्कर्स यूनियन, पी•पी•सी•एल• वर्कर्स यूनियन, बोकारो स्टील वर्कर्स यूनियन, टेल्को वर्कर्स यूनियन, डी•वी•सी• वर्कर्स यूनियन, एच•ई•सी• वर्कर्स यूनियन, मेकॉन वर्कर्स यूनियन इत्यादि अनेकों यूनियनों के अध्यक्ष रहे।
राष्ट्रीय कोलियरी मजदूर संघ
२४ अक्तूबर, १९६२ को दूबे जी की अध्यक्ष्ता में डी•वी•सी• कोलियरी में केन्द्रीय श्रम विभाग के पार्लियामेन्ट्री सेक्रेटरी श्री आर• एल• मालवीय के हस्तक्षेप पर ठेकेदारी प्रथा पर रोक लगा दी गई। ऐसा किसी सरकारी कोलियरी में पहली बार हुआ था। १९६२-६३ में ही पद्मा महाराज की ढोरी कोलियरी में भी बिन्देश्वरी दूबे की पहल पर ठेकेदारी प्रथा को समाप्त कर दिया गया।
१७ जून १९६८ को राष्ट्रीय खान मजदूर फ़ेडरेशन के प्रधान मंत्री कांती मेहता और कोलियरी मजदूर संघ के प्रधान मंत्री बिन्देश्वरी दूबे की अपील पर वेतन मंडल की सिफ़ारिशों को सही ढंग से लागू कराने तथा १ रू• ४७ पैसे के रेट से महंगाई भत्ता दिलाने के लिए ऐतिहासिक हड़ताल हुई थी जिसमें तत्कालीन बिहार के धनबाद एवं हजारीबाग जिले के करीब डेढ़ लाख कोलियरी मजदूर घनघोर बारिश में हड़ताल पर रहे और प्राय: ७० हजार कोयले का उत्पादन ठप हुआ। चूंकि टाटा कं•, एन•सी•डी•सी• एवं डी•वी•सी• की कोलियरियों में महंगाई भत्ता का भुगतान कर दिया गया था इसलिए वहाँ हड़ताल नहीं करवाया गया। झरिया फ़ील्ड की प्राय: सभी कोलियरियाँ बंद रही क्योंकि वे समझौता करने को तैयार नहीं हो रहे थे। इसके अलावा बिहार, बंगाल, उड़ीसा आदि की करमचंद थापर, चंचनी, बर्ड, के• बोरा, टर्नर कोरिशन, न्यू तेतुलिया, बैजना, मधुबन, अमलाबाद, पुटकी, कनकनी, बागाडीगी, होहना, भौंरा और श्रीपुर, निंघागना, शिवडागा, वास्तकोला, रानीगंज जैसी कोलियरियों को भी भुगतान नहीं करने पर हड़ताल की नोटिस दी गई जिसके फलस्वरूप उनके साथ समझौता हो गया। हड़ताल अलग-अलग जगहों पर लंबे समय तक चलती रही। बाद में नवम्बर १९६९ में एन•सी•डी•सी• के साथ समझौता हुआ और बाकी की कोलियरियों को भी झुकना पड़ा। समझौते में एक अतिरिक्त सालाना बढ़ोत्तरी तथा मकान भाड़ा सिर्फ़ दो रुपया भी मंजूर हुआ। समझौते में संघ की ओर से प्रधानमंत्री बिन्देश्वरी दूबे, मंत्री एस•दासगुप्ता एवं संगठन मंत्री दामोदर पांडेय तथा एन•सी•डी•सी• की ओर से एरिया जेनेरल मैनेजर आर•जी• महेन्द्रु और चीफ़ पर्सनल अफ़सर आई•बी• सान्याल ने हस्ताक्षर किया।
राष्ट्रीय कोयला वेतन समझौता
१९५६ में चीज़ों के दाम में जिस तरह वृद्धि हुई थी, उसके फलस्वरूप मजदूरी में उन्हें जो वृद्धि दी गई थी, वह नगण्य साबित हुई। राष्ट्रीय खान मजदूर फ़ेडरेशन के तत्वावधान मजदूरी में वृद्धि के लिए मालिकों के समक्ष माँगें पेश की गई और सरकार से वेतन मंडल बैठाने की माँग की गई। २३-३० जनवरी, १९६२ तक फ़ेडरेशन के निर्णयानुसार कोलियरी मजदूर संघ की शाखाओं में माँग सप्ताह मनाया गया तथा अनुकूल वातावरण तैयार किया गया। आम हड़ताल की नोटिसें भी दी गईं, मगर सरकार द्वारा हस्तक्षेप करने पर हड़ताल की नौबत नहीं आई। अन्त में वेतन मंडल की घोषणा की गई जिसकी प्रथम बैठक कोलकाता में २५ और २६ अक्तूबर को हुई। अन्तरिम राहत के लिए वेतन मंडल की दूसरी बैठक कोलकाता में ६ दिसम्बर १९६२ तक हुई जिसमें कोलियरी मजदूर संघ के प्रधान मंत्री राम नारायण शर्मा, मंत्री एस• दासगुप्ता, उपाध्यक्ष बिन्देश्वरी दूबे एवं कांती मेहता उपस्थित थे। फलत: अन्तरिम राहत के रूप में हर कोयला खदान मजदूरों को महीने में पौने दस रू• की वृद्धि १ मार्च १९६३ से मिलने लगी। संघ के प्रयास से १ अप्रेल १९६३ से मजदूरों को दी जाने वाली महंगाई भत्ते में भी ३ आना रोजाना या ४ रू• १४ आने प्रति माह की बढ़त मिली। दूबे कोयला वेतन समझौता-१, २, ३ और ४ के सदस्य रहे।
कोलियरियों का राष्ट्रीयकरण
दूबे ने कोयला मजदूरों की आवाज़ को तत्कालीन् प्रधान मंत्री इंदिरा गाँधी और तत्कालीन कोयला मंत्री कुमारमंगलम् तक पहुँचा कर भारत की कोलियरियों के राष्ट्रीयकरण में अहम् भूमिका निभाई। सर्वप्रथम् धनबाद के कोकिंग कोल कोलियरियों का राष्ट्रीयकरण हुआ था।
दातुक
दातुक (Datuk) मलय भाषा में एक आदरसूचक उपाधि होती है। यह मलेशिया, ब्रूनेई व इण्डोनेशिया में प्रयोग होती है। इनके अलावा फ़िलिपीन्ज़ में भी इस से मिलता-जुलता "दातु" (Datu) आदरसूचक इस्तेमाल होता है।
अडिविरावुलपाडु, नंदिगाम मण्डल
अडिविरावुलपाडु, नंदिगाम मण्डल में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
बिन्दू
बिन्दू हिन्दी फ़िल्मों की एक अभिनेत्री हैं।
चिमीयावली,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
फ्लोरा सैनी
फ्लोरा सैनी (जिसे उनके स्क्रीन नाम आशा सैनी के नाम से भी जाना जाता है) एक भारतीय फिल्म अभिनेत्री और मॉडल हैं। वह मुख्य रूप से टॉलीवुड में काम करती हैं, और कई कन्नड़, तमिल और हिंदी फिल्मों में भी दिखाई दीं। प्रेमा कोसम (1999) में अपनी शुरुआत के बाद से, उन्होंने 50 से अधिक फिल्मों में अभिनय किया है और रजनीकांत, विजयकांत, प्रभु, कार्तिक, बालकृष्ण, वेंकटेश, जगपति बाबू और राजशेखर सहित प्रसिद्ध अभिनेताओं के साथ सह-अभिनय किया है। फ्लोरा एकता कपूर की वेब सीरीज 'गंदी बात 2' में काम कर रही है। इस सीरीज में वह एक नौकरानी का रोल प्ले करेंगी जो एक ही घर के दो भाईयों संग संबंध में रहेगी।
पलवल विधानसभा निर्वाचन क्षेत्र, हरियाणा
पलवल विधानसभा निर्वाचन क्षेत्र, हरियाणा हरियाणा के पलवल जिले में स्थित एक विधान सभा क्षेत्र है। यह फरीदाबाद लोक सभा निर्वाचन क्षेत्र के अन्तर्गत आता है।
बडेथ-ढाईज्यूली-१, थलीसैंण तहसील
बडेथ-ढाईज्यूली-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
पलवल विधानसभा निर्वाचन क्षेत्र, हरियाणा
विधायक
इस क्षेत्र के वर्तमान विधायक करण सिंह दलाल हैं।
तेन्था
तेन्था (Tentha) भारत के मणिपुर राज्य के थोउबल ज़िले में स्थित एक नगर है।
सुरेंद्र मालवीय
सुरेंद्र मूलचंद मालवीय (जन्म 18 दिसंबर 1992) एक भारतीय प्रथम श्रेणी के क्रिकेटर हैं जो मध्य प्रदेश के लिए खेलते हैं। उन्होंने अपना ट्वेंटी 20 डेब्यू 11 जनवरी 2021 को मध्य प्रदेश के लिए, 2020–21 सैयद मुश्ताक अली ट्रॉफी में किया।
मेहंदी (1998 फ़िल्म)
मेहंदी 1998 में बनी हिन्दी भाषा की फिल्म है।
रामदुर्गं (कर्नूलु)
रामदुर्गं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
बजेरा N.Z.A., कोश्याँकुटोली तहसील
बजेरा N.Z.A., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
साइक्लोहेक्सेन
साइक्लोहेक्सेन एक कार्बनिक यौगिक है।
कुबेरपुर कुतुलूपुर गाँव, अमृतपुर (फर्रुखाबाद)
कुबेरपुर कुतुलूपुर अमृतपुर, फर्रुखाबाद, उत्तर प्रदेश स्थित एक गाँव है।
एडविन आस्टिन अबे
एडविन आस्टिन अबे (Edwin Austin Abbey ; १८५२ - १९११), संयुक्त राज्य अमरीका का चित्रकार था।
वह फ़िलाडेल्फ़िया में उत्पन्न हुआ था। ललित कलाओं की पेंसिलवेनिया अकादमी से चित्रणकला सीखकर उसने पुस्तकों को सचित्र करने का कार्य शुरू किया। राबर्ट हेरिक, गोल्डस्मिथ, शेक्सपियर आदि की कृतियों को सचित्र करने से उसकी खासी ख्याति हुई। उसके जलचित्र और पेस्टलचित्र भी बड़े सफल हुए। १८९८ ई. में वह आर.ए. (रायल अकादमी) का सदस्य हो गया। उसके जलचित्रों में प्रधान 'टोनहिन आँख', 'अक्टूबर का गुलाब', 'पुराना गीत' हैं। वैसे ही पेस्टल चित्रों में प्रधान 'बीट्रिस' ओर 'फ़िलिस' हैं। उसके तैलचित्रों में सुंदरतम शायद 'मई की एक सुबह' है। उसने भित्तिचित्रण भी किए। बोस्टन संग्रहालय में सुरक्षित उसके चित्र 'पवित्र ग्रेलद की खोज' तो प्रभूत सुंदर बन पड़ा है।
पट्टम ताणु पिल्लै
पट्टम ताणु पिल्लै' (1885 - 1970) भारत के पूर्ववर्ती त्रावणकोर (केरल)  से एक भारतीय स्वतंत्रता सेनानी एवं प्रजा सोशलिस्ट पार्टी (PSP) के राजनेता थे जो भारत की संविधान सभा के सदस्य चुने गए।  वह ब्रिटिशकालीन त्रावणकोर के पहले प्रधानमंत्री और स्वतंत्रता के बाद  1949 में (त्रावणकोर- कचीन) राज्य का गठन किया गया, वह उसके के चोथे मुख्यमंत्री बने।  बाद में 1956 में  केरल राज्य की स्थापना के बाद वह केरल के दूसरे मुख्यंत्री बने।
बालक राम वैश्‍य
बालक राम वैश्‍य,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के लखनऊ जिले के 105 - लखनऊ कैंट विधान सभा निर्वाचन क्षेत्र से कांग्रेस की ओर से चुनाव में भाग लिया।
ई-मेल क्लाइंट
एक ईमेल क्लाइंट, ईमेल पाठक या अधिक औपचारिक रूप से मेल उपयोगकर्ता एजेंट (MUA), एक कंप्यूटर कार्यक्रम है जिसका उपयोग उपयोगकर्ता के ईमेल को प्रबंधित करने के लिए किया जाता है।
इस शब्द का उल्लेख किसी भी ऐसी प्रणाली के लिए हो सकता है जो उपयोगकर्ता के ईमेल मेलबॉक्स, एक मेल यूज़र एजेंट, एक रिलेइंग सर्वर या एक टर्मिनल पर एक मानव टंकण का अभिगम करने में सक्षम हो. इसके अतिरिक्त, एक वेब अनुप्रयोग जो प्रदान करता है संदेश प्रबंधन, संरचना और स्वागत कार्यक्रम कभी कभी ईमेल क्लाइंट के रूप में निर्दिष्ट किया जाता है, लेकिन सामान्यतः इसे वेबमेल कहा जाता है।
लोकप्रिय ईमेल क्लाइंटों में माइक्रोसॉफ्ट आउटलुक, पीगासस मेल, मोज़िला का थंडरबर्ड और एप्पल इंक का मेल शामिल है।
एक मेलबॉक्स से संदेश पुनः प्राप्त करना
अधिकांश क्लाइंट कार्यक्रमों की तरह, एक ईमेल क्लाइंट ही सक्रिय रहता है जब एक उपयोगकर्ता इसे चलाता है। रिमोट मेल स्थानांतरण एजेंट (MTA) के लिए सबसे आम प्रणाली है, एक उपयुक्त मेल वितरण एजेंट (MDA) का उपयोग करना, ताकि ईमेल संदेश के आते ही उसे क्लाइंट के भंडारण में जोड़ दिया जाए. दूरस्थ मेल भंडारण उपयोगकर्ता के मेलबॉक्स के रूप में संदर्भित किया जाता है। कई सिस्टम यूनिक्स पर डिफ़ॉल्ट सेटिंग रिमोट मेल सर्वर पर स्वरूपित संदेश एमबॉक्स के भीतर, यूज़र के होम डायरेक्ट्री में भंडारण के लिए होता है।
रिमोट सर्वर पर उपयोगकर्ता के मेलबॉक्स में ईमेल जमा रहता है जबतक कि उपयोगकर्ता ईमेल क्लाइंट, अनुरोध कर उसे अपने कंप्यूटर पर डाउनलोड न कर ले या अन्यथा रिमोट सर्वर पर उपयोगकर्ता के मेलबॉक्स का उपयोग कर सकते हैं। एक ही समय में एकाधिक मेलबॉक्स ईमेल सम्पर्क करने के लिए ईमेल क्लाइंट निर्धारित कर सकते हैं और ईमेल स्वतः डाउनलोड के लिए, पूर्व निर्धारित अंतराल पर, या उपयोगकर्ता हस्तचालित रूप से अनुरोध कर सकते हैं। वैकल्पिक रूप से, उपयोगकर्ता रिमोट सर्वर मशीन पर या किसी अन्य स्थान पर एक ईमेल क्लाइंट के माध्यम से एक ईमेल क्लाइंट चला सकते हैं। रिमोट सर्वर पर वेबमेल अनुप्रयोगों को प्रत्यक्ष रूप से उपयोगकर्ता के मेलबॉक्स पर भी चलाया जा सकता है।
एक उपयोगकर्ता के मेलबॉक्स को दो तरह से उपयोग किया जा सकता है। पोस्ट ऑफिस प्रोटोकॉल (POP) उपयोगकर्ता को एक ही समय में संदेश डाउनलोड करने की अनुमति देता है और स्थानीय भंडारण पर सफलतापूर्वक सुरक्षित करने बाद ही इसे सर्वर पर से मिटाया जा सकता है। यह संभव है कि किसी दूसरे के उपयोग के लिए उपयोगकर्ता की अनुमति पर संदेश को सर्वर पर ही छोड़ दिया जाए. हालांकि, एक विशेष संदेश को चिह्नित कर देखने, उत्तर देने या भेजने का कोई प्रावधान नहीं है, इसलिए जो यूज़र एक ही मेल के लिए अलग-अलग मशीनों या उपयोगकर्ता का उपयोग करते हैं POP उनके लिए सुविधाजनक नहीं है।
वैकल्पिक रूप से, इंटरनेट मैसेज एक्सेस प्रोटोकॉल (IMAP) उपयोगकर्ता को संदेशों को उपयुक्त चिह्नित कर, सर्वर पर रखने की अनुमति देता है। IMAP उप-फ़ोल्डर्स प्रदान करता है। आमतौर पर, भेजा गया, ड्राफ़्ट और कचरा पेटी फ़ोल्डर डिफ़ॉल्ट रूप से बनाया जाता है। IMAP की विशेषता है निष्क्रिय विस्तार रियल टाइम अपडेट के लिए, जो पोलिंग की अपेक्षा तेजी से अधिसूचना प्रदान करता है जहां लंबे समय तक स्थायी कनेक्शन संभव है।
संदेश की रचना
आमतौर पर ईमेल क्लाइंट में पाठ को प्रदर्शित और संपादित करने के लिए यूज़र इंटरफ़ेस होते हैं। कुछ अनुप्रयोग प्रोग्राम-बाह्य संपादक के उपयोग की अनुमति भी देते हैं।
ईमेल क्लाइंट हेडर और बॉडी के लिए और माइम गैर-शाब्दिक तालिका और संलग्नक के लिए RFC 5322 के अनुसार स्वरूपण करेगें. हेडर में गंतव्य क्षेत्र शामिल हैं To, Cc, और Bcc, के लिए और प्रवर्तक फ़ील्डों जहां से संदेश लेखक (ओं), प्रेषक अगर लेखकों की संख्या अधिक है और प्रत्युत्तर के लिए अलग मेलबॉक्स संबोधित किया जाना चाहिए. बेहतर सहायता के लिए उपयोगकर्ता गंतव्य के साथ, अधिकतर क्लाइंट एक या एक से अधिक ऐड्रेस बुक और / या LDAP डायरेक्ट्री सर्वर को कनेक्ट करने में सक्षम होते हैं। प्रवर्तक क्षेत्रों के लिए, क्लाइंट अलग पहचान को समर्थन दे सकते हैं।
क्लाइंट सेटिंग को प्रत्येक उपयोगकर्ता की पहचान के लिए उपयोगकर्ता के असली नाम और ईमेल पता और संभवतः एक LDAP सर्वर की सूची की आवश्यकता होती है।
सर्वर को संदेश जमा करना
क्लाइंट सेटिंग्स को आवश्यकता होती है किसी भी नाम या जावक मेल सर्वर, पोर्ट संख्या (MTA के लिए 25, MSA के लिए 587) और उपयोगकर्ता नाम और पासवर्ड प्रमाणीकरण इत्यादि. वहाँ 465 के लिए गैर मानक पोर्ट SSLएन्क्रिप्टेड SMTP सत्र, जो कई क्लाइंट और सर्वर उल्टे अविरोध को समर्थन करते हैं। अगर दोनों क्लाइंट और सर्वर इसे समर्थन करें, तो परिवहन परत सुरक्षा एन्क्रिप्शन मानक पोर्ट के लिए समाकृत किया जा सकता है।